Iktatószám:

**AJÁNLATTÉTELI FELHÍVÁS**

**Felsőbbfokú tanulmányok Intézete**

**9730 Kőszeg, Chernel u. 14.**

**„Földgáz energia beszerzése a Felsőbbfokú Tanulmányok Intézete részére 2024, 2025 energia évre”
tárgyú közbeszerzés megvalósítása**

*Földgáz* *energia központosított beszerzése 2024/2025*” tárgyú keretmegállapodás második részének versenyújranyitással történő lefolytatásával,
a Kbt. 105. § (2) bekezdés c) pontja szerint

**2023. augusztus 3.**

Felelős akkreditált közbeszerzési szaktanácsadó:

Neve: dr. Pongor Dániel

Lajstromszám: 00314

Levelezési cím: 1036 Budapest, Perc utca 8. I. emelet – InTender Consulting Kft.

E-mail: kozbeszerzes@intender.hu

**AJÁNLATTÉTELI FELHÍVÁS**

keretmegállapodásos eljárás második részének verseny újranyitással történő lebonyolításához

A(z) Felsőbbfokú Tanulmányok Intézete (továbbiakban: FTI), mint Ajánlatkérő, a KEF által *„Földgáz központosított beszerzése 2024/2025”* tárgyban lefolytatott központosított közbeszerzési eljárás eredményeképpen kötött *KM01GE2425* azonosítószámúkeretmegállapodás alapján a **„Földgáz energia beszerzése a Felsőbbfokú Tanulmányok Intézete részére 2024, 2025 energia évre”** tárgyú közbeszerzést kívánja megvalósítani versenyújranyitással, a Kbt. 105. § (2) bekezdés c) pontja szerint.

Jelen közbeszerzési eljárás keretében ajánlatot tehet valamennyi a KM-ben részes Kereskedő, mint Ajánlattevő, az abban foglalt feltételekkel.

**Az alábbi Kereskedők (közbeszerzési vevőszolgálatok) nyújthatnak be ajánlatot:**

|  |  |
| --- | --- |
|  | **Kereskedő neve, székhelye** |
| 1 | CYEB Energiakereskedő Szolgáltató Kft.2000 Szentendre, Szmolnyica Sétány 6/5. |
| 2 | ALTEO Energiakereskedő Zrt.1033 Budapest, Kórház Utca 6-12. |
| 3 | MVM Next Energiakereskedelmi Zrt.1081 Budapest, II. János Pál pápa tér 20.  |
| 4 | E2 Hungary Energiakereskedelmi és Szolgáltató Zrt.1117 Budapest, Dombóvári Út 26. |
| 5 | E.ON Energiamegoldások Kft.1134 Budapest, Váci út. Út. 17. |

Ajánlatkérő **felhívja Ajánlattevők figyelmét**, hogy a közbeszerzési eljárás során **kiemelt figyelmet fordít** a tisztességtelen piaci magatartás és a versenykorlátozás tilalmáról szóló 1996. évi LVII. törvény (továbbiakban: Tpvt.) 11. §-a, illetve az EUMSZ 101. cikke szerinti rendelkezésekre.

**Amennyiben Ajánlatkérő észleli, vagy alapos okkal feltételezi a felsoroltak nyilvánvaló megsértését** a Kbt. 36. § (2) bekezdésében foglaltak alapján – a Tpvt. bejelentésre vagy panaszra vonatkozó szabályai szerint – **azt haladéktalanul jelzi a Gazdasági Versenyhivatalnak.**

**Rövidítések magyarázata:**

* ajánlattételi felhívás (továbbiakban: AF),
* közbeszerzési dokumentumok (továbbiakban: KD),
* keretmegállapodás(továbbiakban: KM),
* Központosított Közbeszerzési Portál (továbbiakban: KK Portál).

**1. Az ajánlatkérő neve, címe és kapcsolattartóinak elérhetőségei:**

**A beszerzést lebonyolító intézmény (Ajánlatkérő) adatai:**

**Intézmény 1:**

Név: Felsőbbfokú Tanulmányok Intézete

Cím: 9730 Kőszeg, Chernel u. 14.

Intézményi KEF azonosító: IN-21775

*Kapcsolattartó:*

Név: Gellén-Kovács Ágnes

Cím: 9730 Kőszeg, Chernel u. 14.

Telefon: 94/200-527

Elektronikus cím: agnes.gellen-kovacs@iask.hu

A beszerzésben résztvevő Intézmények (Szerződők) részletes adatait a KD részeként kiadott „ajanlati\_artablazat\_GE2024.xlsx", valamint „ajanlati\_artablazat\_GE2025.xlsx” fájl „Ajánlatkérő adatai” és „Számlafizető adatai” munkafüzet lapjai tartalmazzák.

**2. A keretmegállapodásos eljárás első részét megindító hirdetmény száma és közzétételének napja**:

A KEF által indított EKR000092122023 / TED: 2023/S 031-089828 / KÉ-2212/2023 azonosító számú központosított közbeszerzési eljárás 2023.02.13-án jelent meg az Európai Unió Hivatalos Lapjában (Feladás napja: 2023. február 8.)

**3. A keretmegállapodás adatai:**

A KEF által a központosított közbeszerzés hatálya alá tartozó kötelezett és önként csatlakozó intézmények részére lefolytatott központosított közbeszerzési eljárás eredményeképpen az alábbi KM került megkötésre:

KM tárgya: Földgáz energia központosított beszerzése 2024/25

KM azonosítószáma: KM01GE2425

KM aláírásának dátuma: 2023. április 11.

KM időbeli hatálya: 2026. január 31. naptári nap 24:00 óra

KM keretmennyiség: 15 milliárd kWh

Ajánlatkérő felhívja Ajánlattevők figyelmét, hogy jelen eljárás irányadó szabályait a közbeszerzési eljárás első részének megindításakor, tehát az AF feladásakor hatályos Kbt. rendelkezései tartalmazzák. Jelen eljárásban a 2023. február 13. napján hatályos Kbt. szabályai alkalmazandók.

**4. A közbeszerzés tárgya és mennyisége:**

 **Tárgy: Földgáz energia beszerzése a Felsőbbfokú Tanulmányok Intézete részére 2024, 2025 gázévre**

Ajánlatkérő az igényelt földgáz energiát Speciális tőzsdei árindexált[[1]](#footnote-2) beszerzési módszertan szerint kívánja beszerezni.

**Mennyiség:**

|  |  |  |
| --- | --- | --- |
| **Szerződéses időszak:**év-hó-nap-tól – év-hó-nap-ig | **Szerződött Földgázmennyiség**(kWh) | **Maximum Szerződött Mennyiség****(Szerződött Földgázmennyiség + 30%)**(kWh) |
| 2023. 10. 01. 06:00 – 2024.10.01. 06:00 | 350.344 | 455.447 |
| 2024. 10. 01. 06:00 – 2025.10.01. 06:00 | 350.344 | 455.447 |

A beszerezni kívánt földgáz energia felhasználási helyenkénti (POD) részletes bontását és az egyéb feltételeket a KD részeként kiadott „ajanlati\_artablazat\_GE2024.xlsx”, valamint "ajanlati\_artablazat\_GE2025.xlsx” fájl „Műszaki adattábla” munkafüzet lapja, illetve az egyedi szerződés minta tartalmazza.

**5. A szerződés meghatározása:**

Teljes ellátás alapú földgáz energia adásvételi szerződés a „*Földgáz energia központosított beszerzése 2024/2025”* tárgyú*, KM01GE2425* számú KM-ben foglaltakkal összhangban.

**6. A szerződés időtartama vagy a teljesítés határideje:**

A szerződés teljesítésének ideje: 2023. október 1. 6:00 óra– 2025. október 1. 6:00 óra

Az egyes felhasználási helyek tekintetében a szolgáltatás megkezdésének elvárt határidejét a KD részeként kiadott „ajanlati\_artablazat\_GE2024.xlsx”, valamint „ajanlati\_artablazat\_GE2025.xlsx” fájl „Műszaki adattábla” munkafüzet lapja illetve az egyedi szerződés minta tartalmazza.

**7. A teljesítés helye és módja:**

Ajánlatkérő magyarországi telephelye.

**NUTS kód:** HU

Az egyes felhasználási helyek címét, egyéb műszaki adatait a KD részeként kiadott „ajanlati\_artablazat\_GE2024.xlsx”, valamint „ajanlati\_artablazat\_GE2025.xlsx” fájl „Műszaki adattábla” munkafüzet lapja, illetve az egyedi szerződés minta tartalmazza.

Teljesítés módja: az egyedi szerződésben meghatározottak szerint.

**8. Az ellenszolgáltatás teljesítésének feltételei, illetőleg a vonatkozó jogszabályokra hivatkozás:**

Az ellenszolgáltatás értékének Ajánlatkérő által történő kiegyenlítése az igazolt teljesítést követően, a Kbt. 135. § (1) bekezdése alapján, a számla igazolt kézhezvételétől számított 30 napon belül történik.

A számla kiállítás és benyújtás részletes feltételeit az egyedi szerződés 10. pontja tartalmazza.

Késedelmes fizetés esetén Ajánlatkérő a Ptk. 6:155. §-a szerint meghatározott mértékű késedelmi kamatot fizet nyertes ajánlattevőnek.

Az ajánlattétel, az elszámolás és a kifizetések pénzneme magyar forint (HUF).

**Nyertes ajánlattevő az egyedi szerződés teljesítése során előleget nem kérhet, és az előre fizetés sem megengedett.**

**9. Ajánlattételi határidő / az ajánlat benyújtásának címe / az ajánlattétel nyelve**:

*Ajánlattételi határidő:*

**2023. augusztus hó 11 nap, 10:00 óra (magyar idő szerint).**

Az ajánlatot az ajánlattételi határidő lejártáig kell benyújtani az AF-ban megadottak szerint. Ajánlatkérő felhívja a figyelmet, hogy minden fájl feltöltésének és titkosításának (amit a KK Portál automatikusan végez) be kell fejeződni az ajánlattételi határidő lejártáig. A Kbt. 73. § (1) bekezdés a) pontja alapján érvénytelen az ajánlat, ha azt az ajánlattételi határidő lejárta után nyújtották be.

*Az ajánlat benyújtásának címe:*

Ajánlat kizárólagosan a KK Portál-on, elektronikus formában nyújtható be a KK Portál verseny újranyitás funkciójával, a KD-ban előírt formai követelményeknek megfelelően (lásd. felolvasó lap + ajánlat). Bármely más formában eljuttatott ajánlatot Ajánlatkérő figyelmen kívül hagy!

KK Portál cím: [www.kozbeszerzes.gov.hu](http://www.kozbeszerzes.gov.hu)

*Az ajánlattétel nyelve:*

A Kbt. 2. § (6) bekezdés alapján az eljárás nyelve a magyar, ezért minden dokumentumot magyar nyelven kell benyújtani. Nem magyar nyelvű dokumentumok esetén csatolni kell Ajánlattevő felelős fordítását is. A dokumentumok benyújtására a Kbt. 47. § (2)-(2a) bekezdései alkalmazandók.

**10. Az ajánlatok felbontásának helye és időpontja:**

Ajánlatkérő Ajánlatokat kizárólag elektronikus formában a KK Portálon fogad, személyes bontást nem tart. A bontást követően a felolvasó lapok automatikusan elérhetővé vállnak minden Ajánlattevő részére, azokat szabadon megtekinthetik.

Ajánlatkérő a Kbt. 68. § (1), (4) és (6) bekezdéseiben foglaltakat alkalmazza. Ajánlatkérő bontási jegyzőkönyvet készít, mely határidőben, egyidejűleg, elektronikus úton, szintén a KK Portálon válik elérhetővé az Ajánlattevők részére.

**11. Nyilatkozat a kizáró okok fenn nem állásáról:**

Ajánlattevőnek a KD-ban foglaltak alapján nyilatkozniuk kell arról, hogy továbbra sem állnak a kizáró okok hatálya alatt

**12. A közbeszerzési dokumentumok rendelkezésre bocsátásának módja:**

Az AF és a KD a KK Portálon, térítésmentesen érhető el Ajánlattevők részére.

Ajánlatkérő felhívja a figyelmet a Kbt. 41. § (6) bekezdésében foglaltakra, mely szerint, ahol a Kbt. vagy végrehajtási rendelete lehetővé teszi az EKR-en kívüli más informatikai rendszer alkalmazását, a Kbt. 41/A–41/C. § EKR-re vonatkozó rendelkezéseit az alkalmazott informatikai rendszerre kell alkalmazni.

Azon Ajánlattevők részére, akik jogosultak jelen beszerzésben ajánlatot tenni a Verseny újranyitás adatlapja a KK Portál „Vezérlőpult” menü, „Áttekintés” füle alatt a „Pályázás alatt álló verseny újranyitások” sorra kattintva és a megjelenő listából a megfelelő elemet kiválasztva (ceruza ikon) érhető el.

Verseny újranyitás azonosító: VU-**xxxxx**

Intézmény neve: **Felsőbbfokú Tanulmányok Intézete**

Verseny újranyitás tárgya: **Földgáz energia beszerzése a Felsőbbfokú Tanulmányok Intézete részére 2024, 2025 gázévre**

**13. Ajánlati kötöttség időtartama:**

Ajánlatkérő az ajánlattételi határidőtől számított 30 nap ajánlati kötöttséget ír elő.

**14. Az ajánlatok értékelési szempontja:**

Az ajánlatok értékelése a Kbt. 76. § (2) bekezdés a) pontja alapján – a legalacsonyabb ár értékelési szempont – szerint történik.

**/**

**Tekintettel arra, hogy Ajánlatkérő a Speciális tőzsdei árindexált beszerzési módszertant alkalmazza, Ajánlattevő verseny újranyitás keretében megajánlandó tényleges ajánlati eleme a kereskedői árrés (S).**

**Az értékelés az ajánlati elem(ek) és az igényelt mennyiség(ek) szerint a megajánlott földgáz energia összesen ára alapján történik, mely az évenkénti mennyiségek és a Kereskedő verseny újranyitás keretében megajánlott (S) (Spread árrés) értéke alapján teljes időszakra számolt földgáz energia ára, és a rendszerhasználati díjak (Kapacitás és Forgalmi díjak) összege.**

Ajánlatkérő a beszerzés során vizsgálja a Kbt. 105. § (4) szerinti előírást, miszerint „Az Ajánlattevő csak a KM-ban foglaltakkal azonos vagy annál az Ajánlatkérő számára kedvezőbb ajánlatot tehet.”, így a verseny újranyitás keretében megajánlott kereskedői árrés (S) érték, csak azonos vagy kedvezőbb lehet, mint a nyertes ajánlattevő (Kereskedő) eljárás első részében megajánlott árrése.[[2]](#footnote-3)

**További információk az eljárással kapcsolatban:**

**15. Kiegészítő tájékoztatás:**

Ajánlatkérő személyes konzultációt nem tart. Ajánlattevő az AF-ban és a KD-ban foglaltakkal kapcsolatosan kiegészítő (értelmező) tájékoztatást kérhet írásban, a KK Portálon keresztül az ajánlattételi határidőt megelőző 3. munkanap 16:30-ig, melyre Ajánlatkérő választ ad az ajánlattételi határidőt megelőző munkanapon 16:30-ig. A kiegészítő tájékoztatás a KD részévé válik. Ajánlattevő köteles ajánlatát a kiegészítő tájékoztatás figyelembevételével elkészíteni és benyújtani.

**16. A hiánypótlás lehetősége vagy annak kizárása:**

Ajánlatkérő a Kbt. 71. §-a szerint lehetőséget biztosít a hiánypótlásra.

**17. Többváltozatú (alternatív) vagy rész ajánlattétel lehetősége vagy annak kizárása:**

Az eljárásban többváltozatú ajánlat tételére nincs lehetőség.

Részajánlat az eljárásban nem tehető.

**18. Az ajánlatok bírálatáról szóló összegezés megküldésének (eredményhirdetés) tervezett időpontja:**

Ajánlatkérő az ajánlatok elbírálásának befejezésekor írásbeli összegezést készít az ajánlatokról. Az írásbeli összegezést minden Ajánlattevő részére egyidejűleg, elektronikus úton, a KK Portálon keresztül küldi meg, a lehető leghamarabb, de legkésőbb az összegzés elkészítését követő három munkanapon belül.

**19. A szerződéskötés tervezett időpontja:**

A Kbt. 131. §-ában foglaltak szerint kerül sor a szerződés megkötésére.

**20. Szerződési feltételek:**

A KD részét képező egyedi szerződés szerint.

**21. Ajánlat benyújtásával kapcsolatos előírások:**

Az ajánlatot cégszerűen aláírva, olvasható, de nem módosítható elektronikus példányban (pdf fájlokban) kell benyújtani (kivétel az „ajanlati\_artablazat\_GE2024.xlsx”, valamint „ajanlati\_artablazat\_GE2025.xlsx” excel fáljt).

Az ajánlatba csatolandó dokumentumok az Ajánlattevő által készített egyszerű másolatként nyújthatók be az AF, a KD és a Kbt. rendelkezéseinek megfelelően.

**Az ajánlatban lévő nyilatkozatokat minden esetben cégszerűen kell aláírni (hagyományosan, papír alapon, majd szkennelve vagy elektronikus aláírással ellátva).**

A Kbt. 41/B. § (2) bekezdés alapján a benyújtandó elektronikus dokumentumokkal kapcsolatos részletes tartalmi és formai követelményeket a KD tartalmazza.

Az ajánlatban közölt információk kizárólag ezen közbeszerzési eljárás eredményének megállapítása keretében kerülnek felhasználásra. A KD-ban és a jelen felhívásban előírt, az Ajánlattevőre vonatkozó nyilatkozatok ajánlathoz csatolása kötelező.

A nyilatkozatok és a kért dokumentumok ajánlathoz csatolásának elmulasztása az ajánlat érvénytelenné nyilvánítását és a közbeszerzési eljárásból való kizárását eredményezheti, amennyiben a hiányosság hiánypótlás keretében nem pótolható. Az AF-ban és a KD-ban szereplő iratok ajánlathoz való csatolásának elmulasztása esetén Ajánlatkérő a pótolható hiányokra hiánypótlást rendel el és csak annak nem, vagy nem megfelelő teljesítése esetén nyilvánítja az ajánlatot erre az okra tekintettel érvénytelennek.

**22. Az ajánlathoz csatolandó nyilatkozatok, egyéb iratok:**

1. a Kbt. 66. § (5) bekezdése szerinti Felolvasó lap (a KK Portál elektronikus űrlapja)
2. a tényleges szakmai ajánlatot tartalmazó Excel fájl („ajanlati\_artablazat\_GE2024.xlsx, ajanlati\_artablazat\_GE2025.xlsx”)
3. Ajánlattevő Összesített ajánlattevői nyilatkozata (Ld. KD 1. sz. iratminta), melynek része:
	* Ajánlattevő kifejezett nyilatkozata a felhívás feltételeinek elfogadására, a szerződés megkötésére és teljesítésére, valamint a kért ellenszolgáltatásra vonatkozóan. [Kbt. 66. § (2) bekezdés],
	* nyilatkozat arról, hogy Ajánlattevő, alvállalkozója, illetőleg a keretmegállapodásos eljárás első részében alkalmasság igazolására bevont egyéb szervezet továbbra sem tartozik a keretmegállapodásos eljárás első részében előírt kizáró okok hatálya alá [Kbt. 84.§ (1) bekezdés d) pont], valamint Ajánlattevő átlátható szervezetnek minősül [2011. évi CXCV. törvény 41. § (6) bekezdés],
	* nyilatkozat az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU tanácsi rendelet 5k. cikk (1) bekezdése szerinti tilalommal kapcsolatban [321/2015 (X.30) Korm. rendelet 1.§ (9) bekezdés],
	* nyilatkozat az el nem bírált cégadatokkal kapcsolatos változásbejegyzésről,
	* nyilatkozat az üzleti titoknak minősülő iratokról és adott esetben ennek indoklása,
	* adott esetben nyilatkozat a felelős fordításról.
4. az ajánlatban található nyilatkozatokat aláíró cégjegyzésre jogosult képviselő aláírási címpéldányának vagy a 2006. évi V. törvény 9. § (1) bekezdése szerinti aláírás-mintájának egyszerű másolata és amennyiben az ajánlatban szereplő bármely iratot nem a cégjegyzésre jogosult(ak) írt(ák) alá, abban az esetben a cégjegyzésre jogosult által aláírt meghatalmazás (Ld. KD 2. sz. iratminta),
5. adott esetben, folyamatban lévő változásbejegyzési eljárás esetén, Ajánlattevő az ajánlatához köteles csatolni a cégbírósághoz benyújtott változásbejegyzési kérelmet tartalmazó elektronikus dokumentum (es3 fájl) és annak beérkezéséről a cégbíróság által megküldött elektronikus igazolást [321/2015. (X.30.) Korm. rendelet 13. §],
6. adott esetben, amennyiben Ajánlattevő erről nyilatkozott és megindokolta, az Ajánlattevő Kbt. 44. § (1) bekezdése alapján elkülönített módon elhelyezett, üzleti titoknak minősülő dokumentumai,
7. adott esetben, amennyiben szükséges, az idegen nyelven benyújtott dokumentumok Ajánlattevő általi felelős fordításai.

**23. Egyéb információk:**

1. Az AF-ban és a KD-ban nem szabályozott kérdések vonatkozásában - a KM feladása napján hatályos - a központosított közbeszerzési rendszerről, valamint a központi beszerző szervezet feladat-és hatásköréről szóló 168/2004. (V. 25.) Korm. rendeletben és a közbeszerzésekről szóló 2015. évi CLXIII. törvényben foglaltak az irányadóak.
2. Ajánlatkérő felhívja Ajánlattevő figyelmét arra, hogy a KM-ben rögzített alvállalkozó(k)tól eltérő alvállalkozó bevonására a Kbt. 138. §-ban foglaltak szerint van lehetőség.
3. Ajánlatkérő tájékoztatja Ajánlattevőket, hogy Ajánlatkérő a nyertes ajánlattevő szerződéstől való visszalépése esetén a következő legkedvezőbb ajánlattevővel köt szerződést, amennyiben őt az ajánlatok elbírálásáról szóló összegezésben megjelölte.
4. Az eljárásban közreműködő felelős akkreditált közbeszerzési szaktanácsadó:

Neve: dr. Pongor Dániel

Lajstromszám: 00314

Levelezési cím: 1036 Budapest, Perc utca 8. I. emelet – InTender Consulting Kft.

E-mail: kozbeszerzes@intender.hu

1. Ajánlatkérő alkalmazza a Kbt. 81. § (4)-(5) bekezdéseiben foglaltakat.
2. Ajánlatkérő érvényességi feltételként előírja, hogy Ajánlattevő rendelkezzen az ajánlattételkor hatályos földgáz energia kereskedői működési engedéllyel, melynek az ajánlati kötöttség és a szerződés teljes ideje alatt hatályosnak kell lennie. A működési engedély meglétét Ajánlatkérő ellenőrzi.
3. Ajánlatkérő nem alkalmazza a Kbt. 75. § (2) bekezdés e) pontjában foglaltakat.
4. Ajánlatkérő ajánlati biztosíték nyújtását nem írja elő.

**24. A jogorvoslati eljárást lebonyolító szerv, melytől a jogorvoslati kérelmek benyújtására vonatkozó információ is beszerezhető:**

Közbeszerzési Hatóság Közbeszerzési Döntőbizottság

Cím: 1026 Budapest, Riadó u. 5.

E-mail: dontobizottsag@kt.hu

Internetcím: [www.kozbeszerzes.hu](http://www.kozbeszerzes.hu)

Telefon: +36 1 882 8592

Fax: +36 1 882 8593

A jogorvoslati kérelmek benyújtása a Kbt. 148. §-ában foglaltak szerint lehetséges.

**25. Európai uniós alapokra vonatkozó információ: [[3]](#footnote-4)**

A közbeszerzés NEM projekt keretében kerül lebonyolításra.

**26. Az ajánlattételi felhívás megküldésének napja:** 2023.augusztus 4.

Budapest, 2023. augusztus 4.

**Felsőbbfokú Tanulmányok Intézete**

képviseletében

**InTender Consulting Kft.**

**Tarman Renáta**

felelős akkreditált közbeszerzési szaktanácsadó

1. Csak az egyik alkalmazható, a nem megfelelőt ki kell törölni! [↑](#footnote-ref-2)
2. Indexált áras beszerzés esetén ezt a szöveget kell meghagyni [↑](#footnote-ref-3)
3. Adott esetben. [↑](#footnote-ref-4)